Súťažné podklady pre spracovanie ponuky

pre zákazku s nízkou hodnotou na dodanie tovaru podľa §-u 117 Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

1. Identifikácia verejného obstarávateľa:

 Základná škola s materskou školou

 Komenského 279/32

 026 01 Dolný Kubín

 IČO: 37808761, DIČ: 2021612956

 Štatutárny zástupca: Mgr. Daša Badáňová, riaditeľka

 Bankové spojenie: VÚB, a.s. pobočka Dolný Kubín

 Číslo účtu: SK9102000000003139149751

Kontaktná osoba verejného obstarávateľa: Mgr. Daša Badáňová, riaditeľka ZŠ s MŠ

 Tel: 043 5863163, 0908 904258, e-mail: badanova@zskomdk.edu.sk

Kontaktná osoba pre verejné obstarávanie: Mgr. Daniela Szabová, zástupkyňa riaditeľky Tel: 043 5863163, 0915 821966, e-mail: szabova@zskomdk.edu.sk

2. Predmet zákazky s nízkou hodnotou: dodanie tovaru – Výmena okien (v rámci opráv a údržby) v Základnej škole s materskou školou, Komenského 279/32, 026 01 Dolný Kubín.

3. Opis – popis predmetu zákazky:

Zákazka na dodanie tovaru – Výmena okien v Základnej škole s materskou školou, Komenského 279/32, 026 01 Dolný Kubín.

 Ide o výmenu časti okien (existujúcich drevených za plastové) v základnej a materskej škole vrátane stavebných úprav medziokenných pilierov a ostení, maliarskych prác, presunu materiálov, odvozu a skládkovania sutiny. Počet okien: 18 (viď príloha č. 1).

3.1. Špecifikácia tovaru – okien:

Okno – 18 ks (orientačné rozmery okien sú uvedené v prílohe č. 1);

Minimálne 5-komorový profil, STANDARD – OL (IDEAL 5000), hrúbka obvodovej steny profilu min. 2,8 mm, telo profilu bez recyklovaného plastu, minimálna stavebná hĺbka rámu 70 mm, vystužený rám s uzavretou oceľovou pozinkovanou výstuhou, spojovací profil musí mať výstuž, vymeniteľné tesnenie na ráme aj krídle, kovanie MACO – viac polohové, bezpečnostné, integrované štrbinové vetranie pre výmenu vzduchu zabezpečujúce mikroventiláciu aj pri zatvorenom okne, farba okien obojstranne biela, odolné voči UV žiareniu, stredové tesnenie sa opiera o pevnú stredovú prepážku, izolačné trojsklo Ug = max. 1,1 s izolačným TGI rámikom, zloženie 4-12-4-12-4, lepované sklá, celoobvodové kovanie, kľučky, krytky vo farbe rámu a krídla, vnútorný parapet plastový biely šírka 250 mm, vonkajší al. parapet šírka 225 mm, orientačné rozmery okien sú uvedené vo výkaze výmer.

Z celkového počtu 18 okien u 9 okien požadujeme vnútorné al. lamelové žalúzie.

Verejný obstarávateľ umožňuje použiť aj ekvivalentné výrobky a materiály. Požadujeme dodať platný certifikát na výrobok.

3.2. Špecifikácia prác:

 - demontáž okien vrátane odvozu a poplatku za skládku,

 - demontáž vnútorných a vonkajších parapetov vrátane odvozu a poplatku za skládku,

 - dodávka a montáž plastových okien – farba biela,

 - dodávka a montáž vonkajších a vnútorných parapetov – farba biela,

 - vyspravenie medziokenných pilierov, ostení po osadení okien a parapetov vrátane

 vymaľovania

Pred vypracovaním ponuky je nevyhnutná obhliadka priamo na mieste.

Pred zadaním okien do výroby je uchádzač povinný presne zmerať rozmer každého okna.

4. Predpokladaná cena predmetu zákazky:

V poskytnutej informácii o predpokladanej cene zákazky sa uvedie cena predmetu zákazky v zložení: cena predmetu zákazky bez DPH, výška DPH a cena predmetu zákazky vrátane DPH v EUR, u neplatičov DPH sa uvedie cena konečná (cena celkom).

5. Miesto a termín uskutočnenia stavebných prác:

 Základná škola s materskou školou, Komenského 279/32, 026 01 Dolný Kubín.

Termín začatia prác: 11/2016.

Termín ukončenia prác: do 5.12. 2016.

6. Rozdelenie predmetu zákazky na časti:

 Požaduje sa ponuka na celý predmet zákazky.

7. Variantné riešenia

 Variantné riešenia sa nepripúšťajú.

8. Lehota na predkladanie ponuky: do 21.10. 2016 do 13:00 hod.

8.1. Spôsob predloženia, resp. doručenia ponuky:

Ponuka musí byť doručená písomne poštou, osobne alebo kuriérom v uzavretej obálke na adresu: Základná škola s materskou školou, Komenského 279/32, 026 01 Dolný Kubín.

Údaje na obálke: Názov a adresa verejného obstarávateľa, uchádzača, označenie: *„Súťaž: Výmena okien v ZŠ s MŠ* *– neotvárať.“*

Vyhodnocovanie ponúk je neverejné.

9. Podmienky financovania zákazky: Zákazka bude financovaná z finančných prostriedkov verejného obstarávateľa, zo schváleného rozpočtu bežných výdavkov na rok 2016. Verejný obstarávateľ neposkytuje preddavky ani zálohové platby. Zákazka sa netýka projektu/programu financovaného z fondov EÚ.

10. Obsah ponuky:

Uchádzač predloží v ponuke:

a) identifikačné údaje o uchádzačovi,

b) doklad o oprávnení dodávať požadovaný tovar a uskutočňovať stavebné práce v zmysle predmetu zákazky - kópia dokladu,

c) položkový rozpočet s uvedením ceny bez DPH, vyčíslenie DPH a cenu s DPH

 (u neplatiteľov DPH cena konečná) vypracovaný v zmysle tejto výzvy a súťažných

 podkladov,

d) uchádzač musí byť zapísaný v Registri konečných užívateľov výhod.

11. Kritériá na hodnotenie ponúk: najnižšia cena v EUR vrátane DPH za celý predmet

Zákazky. Pre účely vyhodnotenia sa použije celková navrhovaná cena vrátane DPH (u neplatiteľov DPH cena celkom).

12. Obchodné podmienky:

 a) zákazka na dodanie tovaru bude realizovaná na základe uzatvorenej Zmluvy o dielo podľa Obchodného zákonníka, resp. vystavenej objednávky,

 b) termín dodania tovaru vrátane montáže: do 5.12.2016,

 c) faktúru vystaviť v zmysle zmluvy o dielo, resp. na základe objednávky,

 d) splatnosť faktúr: do 21 dní odo dňa jej doručenia k objednávateľovi,

 e) záruka na predmet zákazky a uplatňovanie reklamácie – podľa platných právnych predpisov,

 f) dielo – tovar bude prevzaté na základe písomného preberacieho protokolu.

13. Ďalšie informácie verejného obstarávateľa:

Všetky výdavky, náklady spojené s prípravou a predložením ponuky znáša uchádzač bez akéhokoľvek finančného nároku u verejného obstarávateľa.

Verejný obstarávateľ si vyhradzuje právo neprijať ani jednu ponuku v prípade, že predložené ponuky budú v rozpore s finančnými možnosťami verejného obstarávateľa alebo inak nevýhodné pre verejného obstarávateľa.

Ak niektorý z názvov, použitých parametrov, alebo rozpätie parametrov uvedených v opise alebo vo výkaze/výmere identifikuje konkrétny typ výrobku alebo konkrétneho výrobcu, uchádzač môže nahradiť takýto výrobok ekvivalentným výrobkom pod podmienkou, že ekvivalentný výrobok bude spĺňať úžitkové, prevádzkové a funkčné charakteristiky nevyhnutné na zabezpečenie účelu v zmysle predmetu zákazky a bude v rovnakej alebo vyššej kvalite.

14. Dôvody na zrušenie použitého postupu zadávania zákazky:

Verejný obstarávateľ môže zrušiť použitý postup zadávania zákazky z nasledovných

dôvodov:

- nebude predložená ani jedna ponuka,

- ani jeden uchádzač nesplnil podmienky účasti,

- ani jedna z predložených ponúk nebude zodpovedať minimálnym požiadavkám určeným v súťažných podkladoch, resp. vo výzve,

- ak sa zmenili okolnosti, za ktorých sa vyhlásilo toto verejné obstarávanie.

V Dolnom Kubíne, dňa: 13.10.2016

Vypracovala: Mgr. Daniela Szabová

Schválila: Mgr. Daša Badáňová